Pielikums

Ministru kabineta

2020. gada

noteikumiem Nr.

**Neliela apjoma grantu shēmas atklāta projektu konkursa
"Atbalsts biznesa ideju īstenošanai Latgalē" projektu iesniegumu vērtēšanas kritēriji**

|  |  |  |
| --- | --- | --- |
| Nr.p. k. | Kritērijs | Vērtējums1 |
| **1. Administratīvie kritēriji** |
| 1.1. | Projekta iesniegums iesniegts paziņojumā norādītajā termiņā | N |  |
| 1.2. | Projekta iesnieguma veidlapā aizpildītas visas sadaļas | P |  |
| 1.3. | Projekta iesnieguma finanšu dati norādīti *euro* | P |  |
| 1.4. | Projekta iesniegums sagatavots latviešu valodā (izņemot projekta iesnieguma veidlapas sadaļas, kuras veidlapā norādīts aizpildīt angļu valodā), un tam pievienoti visi nolikumā noteiktie iesniedzamie dokumenti (sagatavoti latviešu valodā vai tiem pievienots atbilstoši normatīvo aktu prasībām izstrādāts tulkojums latviešu valodā) | P |  |
| 1.5. | Projekta iesniegums noformēts atbilstoši elektronisko dokumentu apriti regulējošo normatīvo aktu prasībām, tai skaitā projekta iesniegums parakstīts ar drošu elektronisko parakstu | N |  |
| 1.6. | Projekta iesnieguma veidlapu parakstījusi projekta iesnieguma iesniedzēja pārstāvēttiesīga vai pilnvarota persona | P |  |
| **2. Atbilstības kritēriji** |
| 2.1. | Projekta iesnieguma iesniedzējs atbilst Ministru kabineta 2020. gada ........................... noteikumos Nr. ..... "Eiropas Ekonomikas zonas finanšu instrumenta 2014.–2021. gada perioda programmas“Vietējā attīstība, nabadzības mazināšana un kultūras sadarbība” neliela apjoma grantu shēmas atklāta projektu konkursa “Atbalsts biznesa ideju īstenošanai Latgalē”" īstenošanas noteikumi" (turpmāk – Ministru kabineta noteikumi) noteiktajam projekta iesnieguma iesniedzēja veidam | N |  |
| 2.2. | Projekta iesnieguma iesniedzējam un tā partnerim, ja tas ir no Latvijas Republikas, nav nodokļu parādu Latvijas Republikā, tai skaitā valsts sociālās apdrošināšanas obligāto iemaksu parādu, kas kopsummā katram atsevišķi pārsniedz 150 *euro* | P |  |
| 2.3. | Projekta mērķis atbilst Ministru kabineta noteikumos noteiktajam grantu shēmas mērķim | N |  |
| 2.4. | Projekta ietvaros tiek radīta vismaz viena jauna darba vieta | N |  |
| 2.5. | Projekta ietvaros tiek izstrādāts jauns produkts vai pakalpojums atbilstoši Ministru kabineta noteikumos noteiktajam | N |  |
| 2.6. | Projekta aktivitātes veic Latgales reģionā | N |  |
| 2.7. | Projekta iesniegumā plānotie sasniedzamie rezultāti ir precīzi definēti, pamatoti un izmērāmi | P |  |
| 2.8. | Projekta iesniegumā iekļautās atbalstāmās darbības un attiecināmās izmaksas atbilst Ministru kabineta noteikumu nosacījumiem, tai skaitā nepārsniedz Ministru kabineta noteikumu noteiktos izmaksu ierobežojumus  | P |  |
| 2.9. | Projektā paredzētās darbības plānots pabeigt līdz 2024. gada 30. aprīlim | P |  |
| 2.10. | Projekta iesniegumā sniegtā informācija apliecina, ka projekta iesniedzējs nodrošinās projekta rezultātu ilgtspējību un ilgtspējas izmaksas ir atbilstoši plānotas | P |  |
| 2.11. | Projekta iesnieguma iesniedzējam ir pietiekama administrēšanas, īstenošanas un finanšu kapacitāte projekta īstenošanai | N |  |
| 2.12. | Projekta iesnieguma iesniedzējs atbilst Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) prasībām *de minimis* atbalsta saņemšanai  | N |  |
| 2.13. | Projekta iesnieguma iesniedzējs nav grūtībās nonācis komersants atbilstoši Ministru kabineta noteikumu nosacījumiem | N |  |
| 2.14. | Projekta iesniegumā paredzētās darbības nav plānots īstenot nozarēs atbilstoši Ministru kabineta noteikumu noteiktajiem ierobežojumiem | N |  |
| **3. Kvalitātes kritēriji** |
| 3.1. | Projekta iesnieguma iesniedzējs plāno īstenot aktivitātes:  |  |
| 3.1.1. | pakalpojumu kapacitātes pieaugumam, pakalpojumu daudzveidošanai ar pakalpojumiem, kuri esošās saimnieciskās darbības ietvaros iepriekš nav sniegti | 5 |
| 3.1.2. | ražošanas jaudas pieaugumam, produkcijas daudzveidošanai ar produktiem, kuri esošās saimnieciskās darbības ietvaros iepriekš nav ražoti vai ražošanas procesu būtisku maiņu | 10 |
| 3.2. | Projekta iesnieguma iesniedzēja veiktās nodokļu iemaksas3*Atbalsta pretendenta pēdējā noslēgtajā gadā veiktās valsts sociālās apdrošināšanas obligātās iemaksas vidēji uz vienu pēdējā noslēgtajā gadā nodarbināto, dalītas ar simts* | Atbilstoši aprēķinātajam koeficientam | Max 10 |
| 3.3. |  Projekta īstenošanai piesaistīto investīciju apmērs, kas nav valsts atbalsts, pret plānoto programmas atbalstu |  |
|  | * Projekta īstenošanai piesaistīto investīciju apmērs, kas nav valsts atbalsts, pret programmas plānoto atbalstu (turpmāk - privātās investīcijas koeficients jeb PiK)
* Pretendenta piedāvātā PiK sniegšanu tiek vērtēta pēc šādas formulas:

PiK/PiKmax\*65 = P, kurPiKmax – visaugstākais starp projekta iesnieguma iesniedzējiem piedāvātais PiKPiK – projekta iesnieguma iesniedzēja piedāvātais PiKP – iegūto punktu skaitsIegūtais koeficients tiek aritmētiski noapaļots līdz veseliem skaitļiem |  | 65 |
| 3.4. | Projekta iesnieguma iesniedzējs plāno īstenot projektu vietā: |  |
| 3.4.1. | pilsēta, kurā ir vairāk nekā 5000 iedzīvotāju | 0 |  |
| 3.4.2. | lauku teritorijā vai pilsētā, kurā ir līdz 5000 (ieskaitot) iedzīvotāju | 5 |  |

Piezīmes:

11. N – ja saņemts negatīvs vērtējums, projekta iesniegumu noraida.

2. P – ja saņemts negatīvs vērtējums, var pieņemt lēmumu par projekta apstiprināšanu ar nosacījumu (projekta iesniedzējs nodrošina atbilstību kritērijam lēmumā noteiktajā laikā).

2Laikposms, kurā pirms lēmuma pieņemšanas par projekta iesnieguma apstiprināšanu atbalsta pretendents ir reģistrējis uzņēmumu vai reģistrējies kā saimnieciskās darbības veicējs un ir guvis ieņēmumus no saimnieciskās darbības.

3 Kritēriju aprēķina, izmantojot šādu formulu:

|  |  |  |
| --- | --- | --- |
| A = | B |  / 100, kur |
| C |

A – punktu skaits, kas aprēķināts, ņemot vērā pretendenta (zemnieku saimniecībai – arī zemnieku saimniecības īpašnieka par sevi samaksātās iemaksas) pēdējā noslēgtajā gadā samaksātās valsts sociālās apdrošināšanas iemaksas vidēji uz vienu pēdējā noslēgtajā gadā nodarbināto (t. sk. pašnodarbināto);

B – pretendenta pēdējā noslēgtajā gadā samaksātās valsts sociālās apdrošināšanas iemaksas;

C – vidējais pēdējā noslēgtajā gadā nodarbināto skaits (t. sk. pašnodarbinātie).

Kritērija aprēķinā izmanto VID datubāzes datus.

Vides aizsardzības un

reģionālās attīstības ministrs J. Pūce